Document ID: 31992R1539

ΚΑΝΟΝΙΣΜΟΣ (ΕΟΚ) αριθ. 1539/92 ΤΗΣ ΕΠΙΤΡΟΠΗΣ της 3ης Ιουνίου 1992 Για την τροποποίηση των ποσοτικών ορίων που καθορίζονται με τον κανονισμό (ΕΟΚ) αριθ. 4136/86 του Συμβουλίου περί του κοινού καθεστώτος εισαγωγών ορισμένων κλωστοϋφανουργικών προϊόντων καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 369/92 (2), και ιδίως το άρθρο 17,
Εκτιμώντας:
ότι, εν αναμονή της ολοκλήρωσης των αναγκαίων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Ρουμανίας σχετικά με το εμπόριο των κλωστοϋφαντουργικών προϊόντων, η οποία μονογραφήθηκε στις 11 Ιουλίου 1986, ισχύει προσωρινά από την 1η Ιανουαρίου 1987 και έχει παραταθεί από τη συμφωνία υπό μορφή ανταλλαγής επιστολών, η οποία μονογραφήθηκε στις 20 Σεπτεμβρίου 1991 και εφαρμόζεται προσωρινά από την 1η Ιανουαρίου 1992, με βάση, όσον αφορά την Κοινότητα, τις αποφάσεις 87/536/ΕΟΚ (3) και 92/184/ΕΟΚ (4) του Συμβουλίου αντίστοιχα-
ότι, εν αναμονή της ολοκλήρωσης των αναγκαίων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας σχετικά με το εμπόριο των κλωστοϋφαντουργικών προϊόντων, η οποία μονογραφήθηκε στις 11 Ιουλίου 1986, ισχύει προσωρινά από την 1η Ιανουαρίου 1987 και έχει παραταθεί από τη συμφωνία υπό μορφή ανταλλαγής επιστολών, η οποία μονογραφήθηκε στις 21 Νοεμβρίου 1991 και εφαρμόζεται προσωρινά από την 1η Ιανουαρίου 1992, με βάση, όσον αφορά την Κοινότητα, τις αποφάσεις 87/496/ΕΟΚ (5) και 92/184/ΕΟΚ αντίστοιχα-
ότι οι προαναφερθείσες συμφωνίες προβλέπουν τη δυνατότητα επανεξέτασης των ποσοτικών ρυθμίσεων-
ότι η Ρουμανία και η Βουλγαρία έχουν δεχθεί τις προσφορές της Κοινότητας, όσον αφορά τη βελτίωση της πρόσβασης στην κοινοτική αγορά, με βάση συγκεκριμένες αιτήσεις των εν λόγω χωρών στο πλαίσιο του προγράμματος δράσης Phare καθώς επίσης ότι έχει ήδη συμφωνηθεί στα εγκεκριμένα πρακτικά, της 9ης Οκτωβρίου 1991 για τη Ρουμανία και της 21ης Νοεμβρίου 1991 για τη Βουλγαρία, να αυξηθούν τα ποσοτικά όρια για το 1991 και το 1992 για ορισμένες κατηγορίες που παρατίθενται στο παράρτημα ΙΙ καθεμιάς από τις προαναφερθείσες συμφωνίες-
ότι τα εν λόγω εγκεκριμένα πρακτικά ισχύουν προσωρινά από τις 10 Οκτωβρίου 1991 για τη Ρουμανία και από τις 21 Νοεμβρίου 1991 για τη Βουλγαρία, με βάση, όσον αφορά την Κοινότητα, τις αποφάσεις 92/186/ΕΟΚ (6) και 92/185/ΕΟΚ (7)-
ότι, κατά συνέπεια, είναι σκόπιμο να τροποποιηθούν τα ποσοτικά όρια όσον αφορά ορισμένες κατηγορίες των παρα ρτημάτων ΙΙΙ και IV του κανονισμού (ΕΟΚ) αριθ. 4136/86-
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Κλωστοϋφαντουργικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσοτικά όρια για ορισμένες κατηγορίες των παραρτημάτων ΙΙΙ και IV του κανονισμού (ΕΟΚ) αριθ. 4136/86 τροποποιούνται, όσον αφορά τη Ρουμανία και τη Βουλγαρία, σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 10 Οκτωβρίου 1991 για τη Ρουμανία και από τις 21 Νοεμβρίου 1991 για τη Βουλγαρία. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουνίου 1992.

Labels: 3
1
18